Maggie Dubé

Maggie Dubé, Maker ki icinikatakaniwiw, enko kewir e ki micta sakitatc e ocitatc wikwamitariw kaie pakekaneskisiniw. Kaie kewir ki otapinawso iskwewiw, mocak ki witcihew iskwewa e wapamosoritci. Edmond Ottawa ki onapemiw. Ka 5 konakisiritci ka wasikatotc pisimw 1921 ka tato piponikarik ka nitawikitc. Onikihikwa Jos Dubé (Onézime Dubé (Olivier Dubé, Marguerite Morin), Geneviève Ka wiasiketc) kirika Célina Wasikicikw-Petiquay-Dubé (Louis Wasikicikw (Severe Wasikicikw, Mary Opitapanokwe), Eren Ctema). 
Omisa, octesa krika ocima ki aicinikasoriwa, Emery (Boniface Echaquan ki onapemiw), Marie-Agathe (Jos Flamand ki onapemiw), Salomon (Marguerite Flamand nictam minawatc Agathe Moar otiskwema), Jean-Baptiste (Suzanne Pineshish-Ottawa otiskwema), Henri (Emma Cooco otiskwema), Soter (Maggie Jacob otiskwema). 

Ki mitcetiriwa onitcaniciwawa, Jean-Pierre (Marguerite Jacob), Isaie (Cécile Flamand), Véronique (Jimmy Flamand), Louis (Antoinette Flamand minawatc, Alice Quitish), Denise (Boniface Echaquan), Simone (Adélard Niquay), Ernest (Rita Petiquay minawatc Marie-Claire Niquay), Louisa (Serge Begin de Mashteuiatsh), Gilles (Marie-Cécile Niquay Wemotacik), René (Delima Niquay), Lucien (Colette Jacob) kirika Maxime (Angèle Moar).
Ni apitc ki poni pimatisiw 21 konakisiritci otatakon pisimw 1990 ka tato piponikarik. Mictahi ki mitcetiriwa osima, anihi peikw Paul-Émile Ottawa, mekwata ka okimawitc Manawanik.